Arsi Harju

Arsi Ilari Harju (født 18. mars 1974 i Kurikka) er en finsk friidrettsutøver.

Han fikk sin første medalje i et seniormesterskap under innendørs-EM i 1998, da han tok bronse med et støt på 20,53. Under utendørs-EM samme år ble Harju nummer 9 med 19,54. Sommeren etter kvalifiserte han seg for første gang til finalen i et utendørsmesterskap (VM 1999), men oppnådde ingen gyldige støt i finalen.

Under OL 2000 i Sydney satte Harju ny personlig rekord i kvalifiseringen med 21,39. Han vant finalen med 21,29 i sitt andre forsøk, foran amerikaneren Adam Nelson (21,21) og amerikaneren John Godina (21,20). Dette var Finlands andre OL-gull i kulestøt, 80 år etter at Ville Pörhölä gikk til topps i OL i Antwerpen i 1920.

I 2001 tok Harju bronse i VM. Deretter ble det fjerdeplass under EM 2002, og samme plassering under innendørs-VM 2003.

Referanser

Eksterne lenker 
 

Finske kulestøtere
Olympiske mestere for Finland
VM-bronsemedaljevinnere i friidrett for Finland
Deltakere for Finland under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Finland under Sommer-OL 2000
Friidrettsutøvere under Sommer-OL 2000
Deltakere for Finland under VM i friidrett 2001
Personer fra Kurikka
Fødsler i 1974
Deltakere under EM i friidrett innendørs 1998